b'\n_START_ARTICLE_\nChibchanske spr\xc3\xa5k\n_START_SECTION_\nSlektskap med andre familier\n_START_PARAGRAPH_\nJoseph Greenberg (1987) baserte seg p\xc3\xa5 arbeidene til lingvister som tidligere hadde inkludert mange flere spr\xc3\xa5k i den chibchanske familien, og la fram en hypotese om en makrofamilie som han kalte makrochibchansk, eller chibchansk-paezansk, som omfatter, i tillegg til de chibchanske spr\xc3\xa5ka, spr\xc3\xa5ket paes, barbacoanske spr\xc3\xa5k og misumalpaspr\xc3\xa5k. Denne hypotesen har ikke blitt tilfredsstillende bekrefta, og har blitt kritisert av mange seinere lingvister._NEWLINE_Adolfo Constenla (2005) hevder \xc3\xa5 ha funnet et slektskap mellom de chibchanske spr\xc3\xa5ka, lencaspr\xc3\xa5k og misumalpaspr\xc3\xa5k, ved hjelp av den komparative metoden. Han kaller denne spr\xc3\xa5kfamilien for lenmich\xc3\xadspr\xc3\xa5k. Urspr\xc3\xa5ket til denne familien skal ha blitt snakka omtrent 8000 f.Kr. et sted p\xc3\xa5 det mellomamerikanske eidet.'